Diari Oficial de la Generalitat Valenciana


Sumari del DOGV 5480, del 29-03-2007 (2007/2635)

Notificació a Antonio Cano Álvarez. Expedient número DIC-80/2006.
-----------------------------------------------------------------

### Dades del document

Número de DOGV
:   5480

Data del DOGV
:   29-03-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/2635


Data del document
:   09-02-2007

Organisme emissor
:   Conselleria de Territori i Habitatge

Tipus de document
:   Edicte

Com que han sigut infructuoses les gestions realitzades per a efectuar la notificació dirigida a Antonio Cano Álvarez al domicili que figura en la seua sol·licitud de declaració d'interés comunitari per a la legalització de magatzem de fustes en polígon 45, parcel·la 10, Domeño, d'acord amb el que preveu l'article 59.4 de la Llei de Règim Jurídic de les Administracions Públiques, es porta a terme pel present edicte.  
Acte que es notifica:  
"El conseller de Territori i Habitatge va adoptar, en data 26 de juny de 2006, la resolució que a continuació es transcriu:  
"Vistes les actuacions practicades en l'expedient de referència i de conformitat amb els següents  
Antecedents de fet  
1. Amb data 17 de maig de 2001, el promotor Antonio Cano Álvarez, va sol·licitar d'aquesta Conselleria de Territori i Habitatge la declaració d'interés comunitari relativa a la legalització de magatzem de fustes en el municipi de Domeño Nuevo, en el polígon 45, parcel·la 10.  
Posteriorment, en data 26 de juny de 2001, es va requerir el promotor perquè completara la sol·licitud per mitjà de la presentació de documentació, i no s'ha procedit al que s'ha sol·licitat fins a la data.   
2. En data 29 d'octubre de 2002, i com que ha transcorregut més d'un any des que es va requerir l'interessat que aportara la documentació, se li remet escrit en què se li advertix la caducitat i se li concedix un termini de tres mesos previst en l'article 92 de la Llei 4/1999 de modificació de la Llei 30/1992, del Règim Jurídic de les Administracions Públiques i del Procediment Administratiu Comú, sense que de nou l'interessat haja realitzat cap gestió tendent a la presentació de documentació.   
3. En data 5 de juny de 2006, el Servei Territorial de Planificació i Ordenació Territorial va informar favorablement sobre la declaració de caducitat del present expedient.  
Fonaments jurídics  
1. Paralitzat el procediment de l'expedient administratiu per causes imputables a l'interessat, i transcorregut el termini de tres mesos concedit, amb l'advertència de caducitat al promotor, Antonio Cano Álvarez, com a interessat en la seua tramitació, sense que aquest procediment s'haja représ atés l'incompliment voluntari de l'interessat a la realització de les actuacions requerides, que com a requisit sine qua non resulten imprescindibles per a poder dictar una resolució expressa. Tenint en compte a més, que en aquest cas no concorren raons d'interés públic que obliguen a aquesta administració a resoldre, procedix declarar la caducat del procediment instat, acordant l'arxivament de les actuacions, de conformitat amb el que disposa l'article 92 de la Llei de Règim Jurídic de les Administracions Públiques i del Procediment Administratiu Comú.  
En efecte, la caducitat del procediment constituïx una manera de terminació del procediment -article 87 de la Llei 30/1992- que tendix a evitar la seua tendència indefinida i la inseguretat jurídica que això implica. La causa de caducitat, tal com està regulada en la llei per als procediments d'aquesta índole, està constituïda pel mer transcurs del termini previst perquè l'òrgan competent dicte la corresponent resolució. A més, la caducitat opera de manera automàtica i ha de ser apreciada d'ofici, actuant ope legis, en constituir una institució que garantix el principi de seguretat jurídica.  
2. De conformitat amb el que disposa l'article 42.1 en relació amb els articles 87.1 i 92.1 de la Llei de Règim Jurídic de les Administracions Públiques i del Procediment Administratiu Comú, ha de declarar-se expressament la caducitat produïda i la subsegüent notificació a l'interessat, a fi que puga utilitzar els recursos pertinents.  
Vist el que disposa l'article 6 del Decret 201/2003, de 3 d'octubre, del Govern Valencià, pel que s'aprova el Reglament dels Òrgans Urbanístics de la Generalitat Valenciana, en relació amb l'article 9 del Decret 119/2003, d'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Territori i Habitatge, la competència per a resoldre correspon al conseller de Territori i Habitatge.  
Vistos els antecedents exposats així com els preceptes legals citats i la resta d'aplicació general i pertinent, resolc:  
Declarar caducat el present procediment administratiu relatiu a l'expedient instat per Antonio Cano Álvarez sobre la sol·licitud de declaració d'interés comunitari per a la legalització d'un magatzem de fustes en el terme municipal de Domeño Nuevo, que ordena l'arxivament de les actuacions, atés que no hi ha tercers que s'hagen personat en aquest, ni entranya la seua tramitació qüestions d'interés general, i sense perjudici del seu dret a reproduir novament la seua sol·licitud en el moment que ho estime convenient.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú".  
La present notificació és transcripció exacta de la resolució original que consta en l'expedient".  
València, 9 de febrer de 2007.- La directora general d'Ordenació del Territori, p. S. (art. 7 del Decret 137/2006), la secretària autonòmica de Territori i Medi Ambient: Cristina Serrano Mateo.